**BILJEŠKE UZ FINANCIJSKE IZVJEŠTAJE ZA RAZDOBLJE**

1. **SIJEČNJA DO 31. PROSINCA 2017.**

Broj RKP a: 14525

Matični broj: 03458288 OIB: 03982004497

Naziv i adresa obveznika: OŠ Kupljenovo, Matije Gupca 53, Kupljenovo

Oznaka razine: 31

Šifra djelatnosti, razdjel: 8520/000

Šifra županije/grad/općine: 543

Žiro račun: **Riznica grada Zaprešića** HR2123600001854300007

Škola: Osnovna škola Kupljenovo posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu,a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu**.**

**Bilješke uz Izvještaj o prihodima i rashodima, primicima i izdacima**

**PR – RAS**

**U Bilješkama uz Izvještaj o prihodima i rashodima, primicima i izdacima** navode se razlozi zbog kojih je došlo do većih odstupanja od ostvarenja u izvještajnom razdoblju prethodne godine.

**Bilješka broj 1 – AOP 126 Prihodi od pruženih usluga –**

Uprethodnom izvještajnom razdoblju ostvareno je 2.625 kn od vlastitih prihoda pružanja usluga zakupa prostora. U izvještajnom razdoblju ostvareno je 0 kn od pružanja istih usluga. Razlog zbog čega je došlo do većih odstupanja je promjena načina evidentiranja potrošnje plina u školskom stanu, koji koristi zaposlenica škole.

**Bilješka broj 2 – AOP 128 Tekuće donacije –**

Uprethodnom izvještajnom razdoblju ostvareno je 6.370 kn od tekućih donacija. U izvještajnom razdoblju ostvareno je 0 kn od pružanja istih usluga. Razlog zbog čega je došlo do većih odstupanja je preseljenje u područnu školu, gdje nema mogućnosti pripremanja obroka za zaposlenike škole. U školskoj 2017/2018 zbog izgradnje i rekonstrukcije matične škole, prehrana je organizirana samo za učenike

**Bilješka broj 3 – AOP 132 Prihodi iz nadležnog praračuna za financiranje rashoda poslovanja –**

Uprethodnom izvještajnom razdoblju ostvareno je 817.017 kn od prihoda iz nadležnog proračuna za financiranje rashoda poslovanja. U izvještajnom razdoblju ostvareno je 996.913 kn. Razlog zbog čega je došlo do većih odstupanja je dogradnja - rekonstrukcija matične škole i preseljenje učenika u dvije područne škole. Povećani su troškovi, pa su planirana sredstva u većem obimu za 2017/2018 godinu.

**Bilješka broj 4 – AOP 133 Prihodi iz nadležnog praračuna za financiranje rashoda poslovanja za nabavu nefinancijske imovine –**

Uprethodnom izvještajnom razdoblju ostvareno je 500.366 kn od prihoda iz nadležnog proračuna za financiranje rashoda poslovanja. U izvještajnom razdoblju ostvareno je 33.594 kn. Razlog zbog čega je došlo do većih odstupanja je rekonstrukcija – prilagodba postojećeg prostora - učionica u područnoj školi u Kupljenskom Hruševcu. Dio učenika, dok traje dogradnja matične škole pohađa nastavu u područnoj školi. Grad je financirao navedenu rekonstrukcju – povećanje broja učionica i pretvaranje stambenog prostora u poslovni. Prazan stan u područnoj školi je pruređen u prostor za rad ravnateljice, tajnice i pedagoginje. Ujedno služi i kao prostor za održavanje konzultacija, razgovora i sastanaka za potrebe škole i njenih zaposlenika. Rekonstrukcija je većim dijelom završena u prethodnoj kalendarskoj godini.

**Bilješka broj 5 – AOP 167 Uredski materijal i ostali materijalni rashodi –**

Uprethodnom izvještajnom razdoblju utrošeno je 62.356 kn ostalih rashoda. U izvještajnom razdoblju utrošeno je 57.390 kn . Razlog zbog čega je došlo do većih odstupanja je veće kontrola i ušteda i promjena dobavljačau pri nabavci uredskog i ostalog materijala za potrebe škole.

**Bilješka broj 6 – AOP 168 Materijal i sirovine –**

Uprethodnom izvještajnom razdoblju utrošeno je 114.254 kn ostalih rashoda. U izvještajnom razdoblju utrošeno je 97.849 kn . Razlog zbog čega je došlo do većih odstupanja je smanjena količina nabava namirnica za prehranu učenika. Zbog bitno smanjenog – skučenog prostora u dvije područne škole, gdje se obavlja priprema i distribucija obroka, dio učenika se prestao hraniti. Drugi razlog smanjenja je Javna nabava koja se uspješno provodi. Time se bitno poboljšala prehrana uz smanjenje cijene nabavljenih namirnica.

**Bilješka broj 7 – AOP 169 Energija –**

Uprethodnom izvještajnom razdoblju utrošeno je 103.807 kn ostalih rashoda. U izvještajnom razdoblju utrošeno je 68.778 kn . Razlog zbog čega je došlo do većih odstupanja je zatvaranje jednog objekta (Matične škole u Kupljenovu, radi dogradnje i rekonstrukcije). Nastava se odvija u dva preostala objekta Područne škole Pojatno i Područne škole u K. Hruševcu. Zbog izuzetno toplog vremena, potrošnja energenata je drastično smanjena u odnosu na prethodnu kalendarsku godinu.

**Bilješka broj 8 – AOP 175 Usluge telefona, pošte i prijevoza –**

Uprethodnom izvještajnom razdoblju utrošeno je 323.536 kn ostalih rashoda. U izvještajnom razdoblju utrošeno je 524.287 kn . Razlog zbog čega je došlo do većih odstupanja je zbog radova na matičnoj školi u Kupljenovu. Nastava se organizirala na način da se djeca cijelu školsku godinu prevoze u dva objekta područnih škola gdje se održava nastava u smjenama. Zbog tako organiziranog prijevoza (prvenstveno radi sigurnosti djece) došlo je do drastičnog povećanja rashoda za te namjene. Ranije su učenici koristili zonski prijevoz koji je organiziran na području sve tri škole. Zbog neadekvatnog voznog reda i sigurnosti djece, prijevoz se morao osigurati na način direktnog dovoza djece od kuće do školskih zgrada (u dolasku i odlasku sa nastave).

**Bilješka broj 9 – AOP 192 Ostali nespomenuti rashodi poslovanja –**

Uprethodnom izvještajnom razdoblju utrošeno je 40.454 kn ostalih rashoda. U izvještajnom razdoblju utrošeno je 28.952 kn . Razlog zbog čega je došlo do većih odstupanja je zbog manjeg broja organiziranih prijevoza učenika na izlete, školu u prirodi, posjete muzejima, kazalištu i kraćeg posjeta učenika bratske škole iz Mađarske (Gornji Četar).

**Bilješka broj 10 – AOP 361 Uredska oprema i namještaj –**

Uprethodnom izvještajnom razdoblju utrošeno je 11.228 kn rashoda za nabavu nefinancijske imovine. U izvještajnom razdoblju utrošeno je 1.882 kn . Razlog zbog čega je došlo do većih odstupanja je zbog rekonstrukcije matične škole i izgradnje sportske dvorane. Zbog planirane nabave velikog broja sredstava, nabavljeno je samo neophodno za odvijanje redovite nastave u 2017. godini.

**Bilješka broj 11 – AOP 365 Instrumenti, uređaji i strojevi –**

Uprethodnom izvještajnom razdoblju utrošeno je 3.750 kn rashoda za nabavu proizvedene dugotrajne imovine. U izvještajnom razdoblju utrošeno je 2.350 kn . U izvještajnom periodu nije bilo potrebe za nabavom drugih sredstava komunikacije, obzirom da se jedan objekt ne koristi. Zbog skučenosti preostalog prostora u dvije škole gdje se odvija nastava do završetka radova na matičnoj školi nije ekonomski opravdana nabava instrumenata, uređaja i strojeva.

**Bilješka broj 12 – AOP 366 Sportska i glazbena oprema -**

Uprethodnom izvještajnom razdoblju utrošeno je 0 kn rashoda za nabavu sportske i glazbene opreme. U izvještajnom razdoblju utrošeno je 7.115 kn . U izvještajnom periodu je nabavljen prijenosni razglas za potrebe sve tri škole. (Jedne matične i dvije područne). Ranijih godina se razglas posuđivao i njegovo korištenje plaćalo. Zbog toga je bilo ekonomski opravdano nabaviti razglas.

**Bilješka broj 13 – AOP 394 Dodatna ulaganja na građevinskim objektima –**

Uprethodnom izvještajnom razdoblju utrošeno je 193.139 kn rashoda za nabavu proizvedene dugotrajne imovine. U izvještajnom razdoblju utrošeno je 0 kn . Razlog zbog čega je došlo do većih odstupanja je zbog završenih ulaganja u rekonstrukciju prostora PŠ u K. Hruševcu, kako bi se nastava mogla neometano odvijati sa povećanim brojem učenika i radom u dvije smjene. U 2017. god. nije više bilo potrebe za investiranjem, obzirom da je investicija okončana u 2016. godini.

**Bilješke uz Izvještaj o obvezama**

**OBVEZE**

**Bilješka broj 1 – AOP 036** Stanje obveza na kraju izvještajnog razdoblja iznosi 409.109 kn.

**Bilješka broj 2 – AOP 037** Stanje dospjelih obveza na kraju izvještajnog razdoblja iznosi 0 kn. Osnovna škola je u sustavu Riznice grada Zaprešića i sve obveze grad izvršava na vrijeme, pa nemamo dospjelih obveza za plaćanje.

**Bilješka broj 3 – AOP 090** Stanje nedospjelih obveza na kraju izvještajnog razdoblja iznosi 409.109 kn. Sastoji se od obveza za neisplaćenu plaću i prijevoz učiteljice u Boravku, plaću i prijevoz zaposlenika, za 12/2017.god, od obveza za svakodnevno organizirani prijevoza učenika na nastavu i sa nastave, obveza prema dobavljačima namirnica i obveza proračunskih korisnika za povrat u Proračun i obveze za HZZO.